Ishockeyspilleren Kristian Jensen er ved retten i Hjørring fredag blevet dømt skyldig i vold efter straffelovens § 244. Straffen er udmålt til 20 dages betinget fængsel med et års prøvetid. Han skal desuden betale 5740 kroner i erstaning til Odense Bulldogs-spilleren Lucas Bjerre Rasmussen. Kristian Jensen er dømt for at have slået Lucas Bjerre Rasmussen ud under en kamp den 20. september. I dommen lyder det, at grænsen for det straffrie område i sporten overskrides. Dog tages det med som en formildende omstændighed, at pulsen og adrenalinen var høj i situationen. Han skal desuden betale 5740 kroner i erstaning til Lucas Bjerre Rasmussen. Han udbeder sig betænkningstid i forhold til, om han vil anke dommen.

Referat:
Ishockeyspilleren Kristian Jensen er dømt skyldig i vold ved en enig domsmandsret.